Ishockey under Vinter-OL 2022 – Kvinner – Finale

Finalen i ishockey under Vinter-OL 2022 var en ishockeykamp som fant sted den 17. februar 2022 i Wukesong sportssenter i Beijing for å avgjøre hvem som skulle bli olympisk mester i ishockey for kvinner under Vinter-OL 2022.

Kampen var en reprise av de fem tidligere OL-finaler, ettersom de to lagene hadde møtt hverandre i finalen i to tidligere OL-turneringer (1998, 2002, 2010, 2014, 2018). Canada har vunnet tre av oppgjørene (2002, 2010, 2014) mens USA har vunnet to (1998, 2018). Canada har dessuten vunnet en OL-finale over Sverige (2006).

I finalen beseiret canadierne igjen tittelforsvarer USA 3−2 og var dermed tilbake på tronen som de hadde mistet etter OL 2018 i Pyeongchang. Den canadiske lagkapteinen Marie-Philip Poulin ble den store finalehelten da hun assisterte på vinnermålet og selv satte 2–0 og 3–0 innen amerikanerne forsøkte seg på et comeback uten hell. Canadiske Brianne Jenner ble utnevnt til turneringens mest verdifulle spiller.

Bakgrunn

Veien til finalen

Kampreferat

Detaljer

Oppsumering
To minutter inn i første periode hadde amerikanerne den første målsjansen da Hannah Brandt traff stolpen fra kort avstand. På tross av dette kontrollerte canadierne pucken og amerikanerne fikk ikke et nytt skudd på mål før etter 11 minutters spill.

Etter omkring syv minutters spill trodde canadierne at de hadde satt in kampens første mål. Sarah Fillier dekket den amerikanske målvakten Alex Cavallini mens Mélodie Daoust, MVPen fra OL 2018 og VM 2021, skøt pucken på mål med et langskudd. Natalie Spooner hamret inn returen i nettaket og jublet, men amerikanerne tok en «Coach's Challenge» på målet da de hevded at Sarah Nurse hadde vært offside i forspillet. Videodømmingen bekreftet mistanken og den canadiske scoringen ble annullert.

Under ett minutt senere gjorde Nurse bot for sin feil. Etter en dropp i amerikanernes sone fikk kaptein Poulin pucken fra Claire Thompson, som skjøt pucken mot vantet. Nurse styrte pucken i mål via begge stolper ved tiden 07:45 før Cavallini kunne reagere. Poulin gjorde alt selv da hun doblet ledelsen ved tiden 15:02. Hun overrumplet Kelly Pannek med pucken i amerikansk sone, tok den fra henne og skaffet seg rom for skudd. Det endret retning på Savannah Harmon og gikk i mål. Poulin hadde dermed scoret mål i sin fjerde strake OL-finale, en bedrift ingen andre på hverken herre- eller kvinnesiden har klart.

I andre periode fortsatte canadierne å legge presset på amerikanerne. Poulins pasning ga et breakaway til Brianne Jenner, men den amerikanske backen Lee Stecklein klarte å forstyrre Jenner tilstrekkelig til at hun skøt over mål. Sarah Fillier satte opp Spooner på en 2-mot-1-kontring men Cavallini blokkerte skuddmuligheten med sin høyre leggskinne. På tiden 09:08 satte Poulin 3–0-målet, også denen gang via en amerikaner. På en kontring satte Nurse opp Jenner for et slagskudd på direkten. Poulin nådde returen fra spiss vinkel og slo den inn via beinet til Cavallini.

Amerikanerne forsøkte desperat å komme inn i kampen. Abby Roque forsøkte seg først på en scoring via kjøkkenveien (et «wrap-around goal» på engelsk) men kom til kort. Coyne Schofield og Jesse Compher stormet mot mål og kolliderte med Canadas målvakt Ann-Renée Desbiens. Hilary Knight tente et håp for USA da hun i med 01:25 igjen av andre periode kontret med Brandt i en 2-mot-1-situasjon og satte inn returen etter sitt eget skudd. Det gjorde hun i undertallsspill rett etter at Megan Keller pådro seg fem minutter for holding.

I tredje periode forsatte amerikanerne å legge press på canadierne. Alex Carpenter hadde ett stolpeskudd og deretter et nytt skuddforsøk blokkert av Desbiens ett minutt senere. Knight stormet mot mål og forsøkte seg på en bakhåndsscoring, men uten hell. Amerikanerne hadde mange målsjanser, men spillet var preget av stjerneplaymakeren Brianna Deckers fravær etter at hun brakk beiner i en kollisjon med finske Ronja Savolainen i åpningskampen. Ettersom at amerikanerne ikke hadde noen reserver med til Beijing var det ingen til å erstatte Deckers rolle.

Med litt over tre minutter igjen av kampen tok USAs trener Joel Johnson ut målvakten for en ekstra utespiller i jakten etter en redusering. Sjansen fikk de da Poulin pådro seg en tominutters utvisning for tripping ved tiden 18:35. Amanda Kessel reduserte til 2–3 på en retur da Desbiens mistet målvaktspaken ved tiden 59:47. Med fullt lag red Canada av de gjenstående sekundene av kampen.

Lagoppstilling

Kampforløp

Statistikk

Se også
Ishockey under Vinter-OL 2022 – Menn

Referanser

Eksterne lenker 
 
 

Ishockey under Vinter-OL 2022